கேள்வி: சைலன்ஸ் (2016 திரைப்படம்) - நடிகர்கள் பற்றி தகவல் சொல்.
பதில்: * அன்றூ கார்பீல்ட். இவர் செபாஸ்டியரோ ரொட்ரிகசாக நடித்தார். இத்திரைப்படத்திற்காக அன்றூ கார்பீல்ட் நியூயார்க்கிலிருக்கும் இயேசு சபை உறுப்பினர் ஜேம்ஸ் மார்ட்டினுடன் சேர்ந்து மத குருவிற்கான பயிற்சிகளிலீடுபட்டதாக செவ்விகளில் குறிப்பிடுகிறார். கார்பீல்ட் இத்திரைப்படத்தில் மதகுரு பாத்திரத்தில் நடிக்க 40 பவுண்டுகள் வரை இளைத்ததாக குறிப்பிடப்படுகிறது. * அடம் டிரைவர். இவர் பிரன்சிஸ்கோ கருபேவா நடித்தார். * மொழிபெயர்ப்பாளராக டடனோபு அசானோ. * அலெஸ்சான்றோ வலிங்னனோவாக சியாரன் ஹிண்ட்ஸ் * கிறிஸ்தோவோ பெரிராவாக லையாம் நீசன். * மொகிச்சியாக ஷின்யா சுகமோடோ. * இன்னோ மசாஷிகேவாக இசே ஒகாட்டா * இச்சீசோவாக யோ * கிச்சிஜிரோவாக யோசுகே கொபோசுகா * மோனிகாவாக நனா கொமாட்ஸு * ஜோவாவாக ரியோ கசே * டியேட்டர் அல்ப்ரேசட்டாக பெலா பெப்ட்டய்ஸ்ட்
கேள்வி: சைலன்ஸ் (2016 திரைப்படம்) - எழுத்து என்பது என்ன?
பதில்: இத் திரைப்படம் சின்மோக்கு புதினத்தைத் தழுவி எடுக்கப்பட்ட இரண்டாவது திரைப்படமாகும். 1971ம் ஆண்டு இதே பெயரில் வெளிவந்த ஜப்பானியத் திரைப்படமே முதலாவதாகும். 1991ல் ஆரம்பித்த திரைக்கதை எழுதும் பணி 15 வருடங்களாக மீண்டும் மீண்டும் திருத்தி எழுதப்பட்டது. பின்னர் ஜப்பானிய எழுத்தாளர் என்டோவின் எட்டு புதினங்களை ஆங்கிலத்திற்கு மொழிபெயர்த்த வான் சி. கெஸ்ஸெல் இத்திரைப்படத்தின் எழுத்து பணிகளுக்கு உதவினார். விமர்சகர்கள் இத்திரைக்கதை மூல நாவலைத் துல்லியமாக பிரதிபலித்துள்ளது என பாராட்டினார்கள். திரைப்படத்தின் இறுதியில் முதிய மதகுரு கையில் ஒரு சிலுவை வைத்திருப்பதைப் போன்ற காட்சி மூல நூலில் இல்லையெனவும் இது ஸ்கோர்செசியின் மேலதிக சேர்ப்பு எனவும் வரலாற்றாசிரியர் ஹருகோ நவாட்டா கூறுகிறார்.
கேள்வி: சைலன்ஸ் (2016 திரைப்படம்) - நடிகர் தேர்வு பற்றி தகவல் சொல்.
பதில்: 2009ம் ஆண்டின் ஆரம்பத்தில் இத்திரைப்படத்தில் நடிக்க டேனியல் டே லூயிஸ், பெனிசியோ டெல் டோரோ, கேல் கார்ஸியா பேனல் ஆகியோருடன் பேச்சுவார்த்தை நடந்தது. எனினும் 2011ல் இவர்கள் இத்திரைப்படத்திலிருந்து விலகினர். அதே வருடம் மே மாதம் அன்றூ கார்பீல்ட் மற்றும் கென் வாட்டனபே இத்திரைப்படத்திற்கு தெரிவு செய்யப்பட்டனர். எனினும் கென் வாட்டனபே படப்பிடிப்புக்கு ஒதுக்கிய நாட்களில் சிக்கல்கள் ஏற்பட்டதால் அவரின் வேடத்திற்கு டடனோபு அசானோ தெரிவு செய்யப்பட்டார். 2014 ஜனவரி லையாம் நீசன் பெரிரா பாத்திரத்திற்கும் அடம் டிரைவர் இயேசு சபை ஊழியர் வேடத்திற்கும் தெரிவு செய்யப்பட்டனர்.
கேள்வி: சைலன்ஸ் (2016 திரைப்படம்) - படப்பிடிப்பு பற்றி விளக்கவும்.
பதில்: படிமம்:Thelma_Schoonmaker_KVIFF.jpg 2012 ஜனவரியில் ஸ்கோர்செசி இத்திரைப்படத்தை முப்பரிமாணத் தொழில்நுட்பத்தில் இயக்க எண்ணம் கொண்டார்.எனினும் பின்னர் இம்முடிவு மறுபரிசீலனை செய்யப்பட்டது. 2014 பெப்ரவரியில் ஸ்கோர்செசி தாய்வானில் படப்பிடிப்பிடங்களைத் தேர்வு செய்து, மே,ஜூன் மாதங்களில் படப்பிடிப்பு நடத்தலாமென முடிவு செய்தார். என்றாலும் இறுதியில் 2015ம் ஆண்டின் ஆரம்பத்திலேயே படப்பிடிப்பு ஆரம்பமானது. ஆரம்பகட்ட நிழற்படப்பிடிப்பு 2015ம் ஆண்டு ஜனவரி 30க்கும் மேமாதம் 15க்குமிடையில் தாய்வானில் இடம்பெற்றது.
கேள்வி: சைலன்ஸ் (2016 திரைப்படம்) - இசை என்பது என்ன?
பதில்: இத்திரைப்படத்திற்கு கிம் அலன் குளூஜ் இசை வழங்கியிருந்தார். 51 நிமிடங்கள் நீளமான 25 இசைக் கோர்வையொன்று 2017 பெப்ரவரி 2017-இல் ரைனோ வார்னர் கிளாசிக் நிறுவனம் வெளியிட்டது.
கேள்வி: சைலன்ஸ் (2016 திரைப்படம்) - வெளியீடு குறித்து விரிவாக சொல்லுங்கள்.
பதில்: 2013 கேன்ஸ் திரைப்பட விழாவில் கலந்து கொள்ளச் சென்ற ஸ்கோர்செசி அங்கு சில விநியோகஸ்த்தர்களை சந்தித்து கலந்துரையாடினார். 2014 ஜூலை மாதத்தில் பரமவுன்ட் பிக்சர்ஸ் நிறுவனம் இத்திரைப்படத்தை அமெரிக்காவில் விநியோகிப்பதற்கான உரிமையை கைப்பற்றியது. தயாரிப்பாளர்களில் ஒருவரான வின்க்லர் 2016 மார்ச் மாதம் இடம்பெற்ற கலந்துரையாடல் ஒன்றில் திரைப்படம் படத்தொகுப்பு வேலைகளில் இருப்பதாகவும் 2016ன் இறுதியில் திரைப்படம் வெளியாகுமென உறுதிப்படுத்தினார். 2016 ஆகஸ்ட்டில் இயக்குநர் மார்ட்டின் ஸ்கோர்செசி வெளியீடு பற்றிக் குறிப்பிடும் போது, திரைப்படப் பணிகள் அக்டோபர் மாதத்தில் நிறைவுறுமெனவும் வெளியீடை பரமவுன்ட் பிக்சர் நிறுவனம் தீர்மானிக்கும் எனவும் குறிப்பிட்டார். பரமவுண்ட் பிக்சர்ஸ் நிறுவனம் இத்திரைப்படத்தின் முதல் முன்னோட்டக் காணொளியை 2016 நவம்பரில் வெளியிட்டது. முதல் காட்சி உரோமிலுள்ள பொன்டிஃபிக்கல் ஒரியென்டல் இன்ஸ்ட்டிட்டியூட்டில் 2016 நவம்பரில் திரையிடப்பட்டது. அதன் பின் அடுத்த நாள் சிறப்புக் காட்சியாக வத்திக்கான் நகரத்தில் காட்சிப்படுத்தப்பட்டது. 2017 அகாதமி விருதில் இடம்பெறுவதற்காக இத்திரைப்படம் டிசம்பர் 23 2016 அன்று குறைந்தளவு திரையரங்கில் வெளியாகி , பின் 2017 ஜனவரி 20ல் 1580 திரையரங்குகளுக்கு விரிவடைந்தது.
கேள்வி: சைலன்ஸ் (2016 திரைப்படம்) - திரையரங்குகள் தவிர்ந்த ஏனைய வெளியீடுகள் பற்றி நீங்கள் என்ன அறிந்துள்ளீர்கள்?
பதில்: இத்திரைப்படம் 2017 மார்ச் 14 அன்று இணையதளத்திலும் மார்ச் 28 இலக்கமுறைப் பல்திறவாற்றல் வட்டு மற்றும் நீலக்கதிர் வட்டு ஆகியவற்றில் வெளியாகியது.
கேள்வி: சைலன்ஸ் (2016 திரைப்படம்) - விமர்சனங்கள் பற்றி விளக்கவும்.
பதில்: ரோட்டன் டொமோட்டோஸ் இணையதளம் இத்திரைப்படத்திற்கு கிடைத்த 240 விமர்சனங்களின் அடிப்படையில் 84% மதிப்பெண்கள் வழங்கியது. மெட்டகிரிட்டிக் இணையதளம் 79 மதிப்பெண்களும் சினிமாஸ்கோர் இணைய தளம் நேயர்களிடம் பெற்ற கருத்துகணிப்பின் படி "A" தரத்தையும் பெற்றது.
கேள்வி: சைலன்ஸ் (2016 திரைப்படம்) - தொழில் ரீதியிலான வரவேற்பு பற்றி நீங்கள் என்ன அறிந்துள்ளீர்கள்?
பதில்: 89வது அகாதமி விருதுகளில் சிறந்த ஒளிப்பதிவுக்கான படங்களின் பட்டியலில் இத்திரைப்படம் இடம்பெற்றது. அமெரிக்க திரை நிறுவனம் இத்திரைப்படத்தை 2016ன் சிறந்த படங்களில் ஒன்றாகத் தெரிவு செய்தது.